K O R R A L D U S

Haapsalu,	24.aprill 2006 nr 322

Projekteerimistingimuste kinnitamine
(F.J.Wiedemanni tn 6, Haapsalu)

Läbi vaadanud Tiit Metsa (F.J.Wiedemanni tn 6-2, 90503 Haapsalu) 18.04.2006 esitatud taotluse nr 7-2.15/2282 elamu katuseremondi projekti projekteerimistingimuste saamiseks F.J.Wiedemanni tn 6 krundil ja juhindudes kohaliku omavalitsuse korralduse seaduse § 6 lg 3 p 1, § 30, § 31, Haapsalu põhimääruse § 35 lg 1 p 2, § 63, ehitusseaduse § 19, Haapsalu linna ehitusmääruse § 23 ja § 24 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Ferdinand Johann Wiedemanni tn 6, Haapsalu elamu katuseremondi projekti projekteerimistingimused nr 16-06 (lisatud).
2.	Korraldus teha teatavaks Tiit Mets’ale  (Ferdinand Johann Wiedemanni tn 6-2, 90503 Haapsalu) korralduse koopia saatmisega posti teel, ehitus- ja arhitektuurigrupile (A.Joost) koopia üleandmisega allkirja vastu.
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees. 
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea	Erko Kalev 
	Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 16/ 06  “19”aprill  2006	
Tingimused kinnitatud:
Haapsalu Linnavalitsuse korraldusega nr 322     24.aprill 2006	
Projekti nimetus	Korterelamu katuse remondi projekt	
Krundi asukoht	F.J.Wiedemanni tn 6, Haapsalu 	
Taotleja nimi	Tiit Mets	
Krundi andmed	katastritunnus 18301:004:0010,  kinnistu nr 2003232-2003932
pindala 672m2, 100% elamumaa	
Projekti koostamisel arvestada alljärgnevat: 		
	1.	Koostada olemasolevate hoone katuse remondi projekt  arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002.a määrus nr 70).

2.	Projekti koosseisus peavad sisalduma katuse konstruktsioonide lõiked, vajalikud detailide joonised. 

3.	Olemasolev eterniidist katuse kate on lubatud asendada traditsiooniliselt valtsitud tsinkplekiga, valtsitud vihmavee rennidega.

4.	Projekteerida katuse soojustamine ja  näha ette vajalik katusekonstruktsiooni ventileerimine.

5.	Säilitada olemasolev räästa lahendus.

6.	Korstna pitsid lahendada Haapsalu vanalinnale traditsiooniliste võtetega (krohvitud ja valgeks lubjatud jms).

7.	Kuna rekonstrueeritav hoone asub Haapsalu muinsuskaitsealal, tuleb projekteerimisel lähtuda muinsuskaitseala põhimäärusest.

8.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Läänemaa Päästeteenistuses.

9.	Projekt kuulub kooskõlastamisele Muinsuskaitseametiga.

10.	Projekt tuleb kooskõlastada kirjalikult kõigi korteriomanikega. 
Ehitusloa saamiseks esitada Linnavalitsusele kooskõlastustega  köidetud tehniline projekt 2 eksemplaris. 	
Lisad:	Detailplaneeringu põhijoonise koopia M 1:500 	
Tingimused
koostasid:	Linnaarhitekt               . ..……………………………..          Anu Joost
Linnaarengu ja muinsuskaitse peaspetsialist …………….    Tõnis Padu
Ehitusjärelevalveinsener   …………………………….         Mati Jets
Käesolevad tingimused on kehtivad kahe aasta jooksul alates nende kinnitamisest